**Ahmet Kenan Evren** (17. heinäkuuta 1917 – 9. toukokuuta 2015) oli turkkilainen kenraali, vuoden 1980 vallankaappauksen johtaja ja maan seitsemäs presidentti aina vuoteen 1989.

Tausta
------

Kenan Evren syntyi Alaşehirissa, Manisan maakunnassa. Hänen isänsä oli albaanisyntyinen ja suku oli lähtöisin Serbian Preševosta. Hänen äitinsä oli bulgarianturkkilainen.

Ura
---

Evren valmistui armeijan oppilaitoksesta 1938 ja sotilasakatemiasta 1949 esikuntaupseeriksi. Hän osallistui Korean sotaan ja ylennettiin 1964 kenraaliksi. Hänestä tuli pääesikunnan päällikkö 1978.

Vallankaappaus
--------------

Evren johti 12. syyskuuta 1980 vallankaappausta. Sitä edelsi vuosien oikeiston ja vasemmiston kilpailu. Vasemmisto toivoi kommunistien vallankaappausta ja oikeisto turvautui uskonnolliseen kiihotukseen. Kaappauksen myötä kansallisesta turvallisuusneuvostosta (Milli Güvenlik Kurulu; MGK) tuli hallitseva elin ja parlamentti hajotettiin.

Vuonna 1982 Evren nimitti itsensä tasavallan presidentiksi ja 7. marraskuuta 1982 hyväksyttiin yli 90 %:n ääntenenemmistöllä uusi perustuslaki, josta oli poistettu ylenmääräiset vapaudet. Samalla Evren valittiin presidentiksi.

Eläkkeelle jäämisensä jälkeen Evren muutti Marmarikseen ja omistautui maalaukselle. Häntä vastaan tehtiin murhayrityksiä vuosina 1996 ja 2006.

Viimeiset vuodet
----------------

Vuonna 2012 Evreniä vastaan nostettiin syytteitä valtiota vastaan tehdyistä rikoksista. Syytteet mahdollisti kansanäänestyksessä hyväksytty lakiehdotus, joka poisti sotilasjuntan jäsenille annetun syytesuojan. Vuonna 2014 hän sai elinkautisen vankeustuomion sotilasvallankaappauksen johtamisesta.

Lähteet
-------

* Presidency of the Republic of Turkey: Kenan Evren (Arkistoitu – Internet Archive). (englanniksi)

### Viitteet

1. ↑
2. ↑  Biography, Presidency of the Republic of Turkey
3. ↑   (1992) *Balkan Türkleri Sempozyumu, 7 Haziran 1992: tebliğler*. Erciyes Üniversitesi, 21.
4. ↑  Behmoaras, Lizi (1993). *Türkiye'de aydınların gözüyle Yahudiler*. Gözlem Gazetecilik Basın ve Yayın, 37. ISBN 9789757304005.
5. ↑  Misyon, Balkan göçmenleri ve Kenan Evren, Üç kuşak önce Rumeli denilirdi, şimdi Balkanlar yer adlandırmasını tercih ediyoruz. 26 Mart 2017. (Arkistoitu – Internet Archive)
6. ↑  Turkin sotilasjuntan johtajille vaaditaan elinkautista vankeusrangaistusta  10.1.2012. Yle.
7. ↑  Kokkonen, Yrjö: Turkin 97-vuotias entinen presidentti sai elinkautisen vankeustuomion  18.6.2014. Yle Uutiset. Viitattu 18.7.2014.

Presidentin tunnusTurkin presidentit
Kemal Atatürk (1923–1938) | İsmet İnönü (1938–1950) | Celal Bayar (1950–1960) | Cemal Gürsel (1960–1966) | Cevdet Sunay (1966–1973) | Fahri Korutürk (1973–1980) | Kenan Evren (1980–1989) | Turgut Özal (1989–1993) | Süleyman Demirel (1993–2000) | Ahmet Necdet Sezer (2000–2007) | Abdullah Gül (2007–2014) | Recep Tayyip Erdoğan (2014–)



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef
* İslâm Ansiklopedisi

 |

 |